Suchinthana/ta-wikipedia huggingface dataset:
த பீப்பில் அண்டர் த ஸ்டேர்ஸ் (திரைப்படம்)

த பீப்பில் அண்டர் த ஸ்டேர்ஸ் (The People Under the Stairs) 1991 ஆம் ஆண்டு வெளிவந்த ஆங்கிலத் திரைப்படமாகும். வெஸ் கிரேவன் இயக்கத்தில் வெளிவந்த இத்திரைப்படத்தில் விங் ரேம்ஸ், பிராண்டன் ஆடம்ஸ் மற்றும் பலர் நடித்திருந்தனர்.

வகை 
பேய்ப்படம்

வெளியிணைப்புகள் 
 சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
1991 திரைப்படங்கள்
யுனிவர்சல் பிக்சர்ஸ் திரைப்படங்கள்
அமெரிக்கத் திரைப்படங்கள்
ஜல்சாகர்

ஜல்சாகர், 1958 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சாபி விஷ்வாஸ், பத்மா தேவி மற்றும் பலர் நடித்துள்ளனர்.

விருதுகள்

பரிந்துரை
மோஸ்கோ சர்வதேச திரைப்பட விழாவில் கிராண்ட் பிரிக்ஸ் விருதிற்காக பரிந்துரைக்கப்பட்டது.

வெளியிணைப்புகள்
  சத்யஜித் ராயின் அதிகாரப்பூர்வத் தளத்தில் .

இந்திய வங்காளத் திரைப்படங்கள்
தீன் கான்யா

தீன் கான்யா  1961 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டர்ஜீ, அபர்னா சென் மற்றும் பலரும் நடித்துள்ளது குறிப்பிடத்தக்கது.

வெளியிணைப்புகள் 
 சத்யஜித் ராயின் அதிகாரப்பூர்வத் தளத்தில்  
 சர்வதேச திரைப்பட தரவுத் தளத்தில்

இந்திய வங்காளத் திரைப்படங்கள்

it:Tre sorelle (film)
இரவீந்திரநாத் தாகூர் (ஆவணப்படம்)

இரவீந்திரநாத் தாகூர் என்னும் ஆவணப் படம் பிரபல வங்காள எழுத்தாளரும் கவிஞருமான இரவீந்திரநாத் தாகூரின் வாழ்க்கையையும் அவரது எழுத்துக்களையும் சித்தரிப்பதாகும். அவரது நூற்றாண்டு நினைவாக சத்யஜித் ராயின் இயக்கத்தில் 1961 இல் வெளிவந்த இப்படத்தில் ராஜ சாட்டர்ஜீ, சோவன்லால் கங்குலி மற்றும் பலர் நடித்திருந்தனர்.

வெளியிணைப்புகள்
சத்யஜித் ராயின் ஏற்புபெற்ற தளத்தில் 

வங்காளத் திரைப்படங்கள்
ஆவணத் திரைப்படங்கள்
இந்திய ஆங்கிலத் திரைப்படங்கள்
கஞ்சன்யங்கா

கஞ்சன்யங்கா (), 1962 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சாபி விஷ்வாஸ், கருணா பானெர்ஜீ மற்றும் பலர் நடித்திருந்தனர்.

வெளியிணைப்புகள்
 சர்வதேச திரைப்பட தரவுத் தளத்தில்
 சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
அபிஜன்

அபிஜன் (অভিযান) (The Expedition) 1962 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ரா சாட்டெர்ஜீ, வஹீதா ரஹ்மான் மற்றும் பலரும் நடித்துள்ளது குறிப்பிடத்தக்கது.

வெளியிணைப்புகள்
சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
சாருலதா (1964 திரைப்படம்)

சாருலதா (Charulata) சத்யஜித் ராய் எழுதி இயக்கி  1964 ஆம் ஆண்டு வெளிவந்த வங்காள மொழித் திரைப்படமாகும்.  இத்திரைப்படத்தில் சௌமித்ர சாட்டர்ச்சீ, மாதபி முகர்ச்சீ மற்றும் பலர் நடித்திருந்தனர். இந்தத் திரைப்படம் சத்யஜித் ராயின் மிகச்சிறந்த படைப்புகளில் ஒன்றாகக் கருதப்படுகிறது மற்றும் இதுவரை தயாரிக்கப்பட்ட சிறந்த படங்களின் பட்டியலிலும் அடிக்கடி இடம்பெற்றுள்ளது.

முதல் மற்றும் கடைசி காட்சிகள் இரண்டுமே விமர்சன ரீதியாக பாராட்டப்பட்டது. ஏறக்குறைய எந்த உரையாடலும் இல்லாத முதல் காட்சி, சாருவின் தனிமையையும் அவள் பைனாகுலர் மூலம் வெளி உலகத்தைப் பார்ப்பதையும் காட்டுகிறது. கடைசிக் காட்சியில் சாருவும் அவள் கணவரும் நெருங்கி வந்து கைகளைப் பிடிக்கப் போகும் போது திரை உறைகிறது. இக்காட்சி திரை உலகில் ஓர் அழகான பயன்பாடு என்று விவரிக்கப்பட்டுள்ளது..

விருதுகள்
1965 ஆம் ஆண்டில் வெளிவந்த படங்களுக்கான இந்திய அரசின் தேசிய திரைப்பட விருதான வெண்தாமரை விருதினைப் பெற்றது இத்திரைப்படம்.
வெள்ளிக் கரடி விருதினை சிறந்த இயக்கத்திற்காக பெர்லினில் இத்திரைப்படம் 1964 ஆம் ஆண்டில் பெற்றது.
அகாடமி திரைப்படக் காப்பகம் 1996 ஆம் ஆண்டில் சாருலதா திரைப்படத்தைப் பாதுகாத்தது.

மேற்கோள்கள்

மேலும் வாசிக்க
 Antani, Jay.  "Charulata review." Slant Magazine, April 2004.
 Biswas, Moinak. "Writing on the Screen: Satyajit Ray’s Adaptation of Tagore"
 Chaudhuri, Neel. "Charulata: The Intimacies of a Broken Nest"
 Cooper, Darius.The Cinema of Satyajit Ray:Between Tradition and Modernity Cambridge University Press, 2000.
 Nyce, Ben. Satyajit Ray : A Study of His Films. New York: Praeger, 1988
 Seely, Clinton B. "Translating Between Media: Rabindranath Tagore and Satyajit Ray"
 Sen, Kaustav "Our Culture, Their Culture:Indian-ness in Satyajit Ray and Rabindranath Tagore explored through their works Charulata and Nashtanir"

வெளியிணைப்புகள்
சத்யஜித் ராயின் அதிகாரப்பூர்வத் தளத்தில் 

1964 வங்காளத் திரைப்படங்கள்
ரணசிங்க பிரேமதாசா

சிறீ லங்காபிமான்ய ரணசிங்க பிரேமதாசா (Ranasinghe Premadasa; சிங்களம்: රණසිංහ ප්‍රේමදාස; 23 சூன் 1924 – 1 மே 1993) இலங்கை அரசியல்வாதி ஆவார். இவர் 1989 சனவரி 2 முதல் 1993 மே 1 வரை இலங்கையின் 3-வது (நிறைவேற்றதிகாரத்துடன் 2-வது) அரசுத்தலைவராகப் பதவியில் இருந்தார். முன்னதாக இவர் 1978 முதல் 1989 வரை ஜே. ஆர். ஜெயவர்தனாவின் அரசில் பிரதமராகப் பணியாற்றினார். 1986 இல் இவருக்கு சிறீ லங்காபிமான்ய என்ற இலங்கையின் அதியுயர் பட்டம் அரசுத்தலைவர் ஜூனியஸ் ரிச்சட் ஜயவர்தனா வழங்கிக் கௌரவித்தார். இலங்கை வரலாற்றில் முதன் முறையாக இப்பட்டம் வழங்கப்பட்டது. பிரேமதாசா 1993 மே 1 அன்று கொழும்பு நகரில் நடைபெற்ற மே நாள் பேரணி ஒன்றில் தமிழீழ விடுதலைப் புலிகள் என சந்தேகிக்கப்பட்ட ஒருவரால் நடத்தப்பட்ட தற்கொலைத் தாக்குதலில் உயிரிழந்தார். இவரது நினைவாக இவர் கொலைசெய்யப்பட்ட ஆமர் வீதியில் ஓர் உருவச் சிலை நிறுவப்பட்டுள்ளது.

மேற்கோள்கள் 

 
 

 
 

சிங்கள அரசியல்வாதிகள்
இலங்கை அரசியல்வாதிகள்
கொலை செய்யப்பட்ட அரசுத் தலைவர்கள்
இலங்கைப் பிரதமர்கள்
இலங்கையில் கொலை செய்யப்பட்ட அரசியல்வாதிகள்
1923 பிறப்புகள்
1993 இறப்புகள்
இருபதாம் நூற்றாண்டு இலங்கை அரசியல்வாதிகள்
டிங்கிரி பண்டா விஜயதுங்கா

டிங்கிரி பண்டா விஜயதுங்கா (பெப்ரவரி 15, 1922 - செப்டம்பர் 21, 2008) இலங்கையின் 4 வது சனாதிபதியும் மூன்றாவது நிறைவேற்று அதிகாரம் கொண்ட சனாதிபதியுமாவார். சனாதிபதியாவதற்கு முன்னர் ரணசிங்க பிரேமதாசா அரசில் பிரதமராகவும் பணியாற்றினார். இவர் கண்டியை பிறப்பிடமாக கொண்டவர்.

விஜேதுங்க முதியன்சேலாவின் தெல்கஹாபிட்டிய ஆராச்சில்லா மற்றும் அவரது மனைவி மணம்பேரி முதியன்சேலா பலிகுமனிகே மனம்பேரி ஆகியோருக்கு 1916 பெப்ரவரி மாதம் 15 திகதி மூத்த பிள்ளையாக டிங்கிகிரி பண்டா விஜேதுங்க பிறந்தார்கள்.

உடுநுவர, பொல்கஹ அங்க கிராமத்தில் பிறந்த அவர், கம்பளை புனித ஆண்ட்ரூ கல்லூரியில் தனது கல்வியை முடித்து கூட்டுறவு பரிசோதகராக தனது வாழ்க்கையை ஆரம்பித்தார்.

மலையகத்தின் கௌரவ அமைச்சரான திரு. ஏ. ரத்நாயக்கவின் பிரத்தியேக செயலாளராக பணியாற்றும் வாய்ப்பைப் பெற்று D. B. திரு.விஜேதுங்க அவர்கள் அரசியல் அரங்கில் பிரவேசித்தார்.

நாட்டின் மூன்றாவது ஜனாதிபதியாக சுமார் ஒரு வருட காலம் D. B. திரு.விஜேதுங்க மிகவும் எளிமையான வாழ்க்கை வாழ்ந்தார். உண்மையான மக்கள் தலைவராக மக்களின் இதயங்களில் நிலைத்திருந்த திரு.விஜேதுங்க ஜனநாயகப் பண்புகள் நிறைந்தவர்.

1994 ஆம் ஆண்டில் திருமதி சந்திரிகா பண்டாரநாயக்க குமாரதுங்க நான்காவது நிறைவேற்று அதிகாரம் கொண்ட ஜனாதிபதியாக நியமிக்கப்பட்டதைத் தொடர்ந்து, அரசியல் நடவடிக்கைகளில் இருந்து ஓய்வு பெற்று பிலிமதலாவையில் உள்ள தனது இல்லத்தில் தனது கடைசி காலத்தை கழித்தார்,

டி.பி விஜேதுங்க – நிறைவேற்று அதிகாரமிக்க இலங்கையின் 3வது ஜனாதிபதி

மேற்கோள்கள்

1916 பிறப்புகள்
சிங்கள அரசியல்வாதிகள்
இலங்கை அரசியல்வாதிகள்
இலங்கைப் பிரதமர்கள்
கண்டி மாவட்ட நபர்கள்
2008 இறப்புகள்
இலங்கையின் நிதி அமைச்சர்கள்
இருபதாம் நூற்றாண்டு இலங்கை அரசியல்வாதிகள்
அண்ணாமலை ரெட்டியார்

அண்ணாமலை ரெட்டியார் (1865 - 1891) காவடிச் சிந்தின் தந்தை என அழைக்கப்படுபவர். நினைத்த மாத்திரத்தில் எந்தப் பொருளைப்பற்றியும் சிறப்பாக உடனேயே பாடக்கூடிய வல்லமை பெற்றவர். தமிழில் மிகச் சிக்கலான பாடல்களையும்கூட பாடி சாதனை புரிந்தவர்.
தமிழில் முதன்முதலில் வண்ணச்சிந்து பாடியதால் காவடிச் சிந்தின் தந்தை அழைக்கப்படுகிறார்.

பிறப்பும் கல்வியும் 
அண்ணாமலை ரெட்டியார் தென்காசி மாவட்டம், சங்கரன் கோவில்  ஊரை அடுத்துள்ள சென்னிகுளத்தில் பிறந்தார். திருநெல்வேலி இராமசாமிக் கவிராயரிடம் கல்வி கற்று, பின்னர் ஊற்றுமலை ஜமீந்தார் சுந்தரதாஸ் பாண்டியனின் சமஸ்தான வித்துவானாக விளங்கினார்.

பதினெட்டு வயதிலேயே ஊற்று மலைக்குச் சென்று, அங்கு குறுநிலத் தலைவராக இருந்த இருதயாலய மருத்தப்பத் தேவரின் அரசவைப் புலவராகவும் இருந்தார்.

இயற்றியவை 
 காவடிச் சிந்து
 வீரை தலபுராணம்
 வீரை நவநீத கிருஷ்ணசாமி பதிகம்
 கோமதி அந்தாதி 
 சங்கரன் கோவில் திரிபந்தாதி
 கருவை மும்மணிக்கோவை ஆகியவற்றை இயற்றினார்.

காவடிச்சிந்து பாடல் பகுதி
தெள்ளுதமி ழுக்குதவு சீலன், - துதி
செப்பணாம லைக்கும் அனு கூலன் - வளர்
செழிய புகழ்விளைத்த கழுகு மலைவளத்தை
தேனே! சொல்லு வேனே.

வெள்ளிமலை யொத்தபல மேடை, - முடி
மீதினிலே கட்டுகொடி யாடை, - அந்த
வெய்யவன் நடத்திவரு துய்யஇர தப்பரியும்
விலகும் படி இலகும்.

மறைவு 
இவர் நோய் காரணமாக 1891 ஆம் ஆணடு, தனது 26 ஆவது வயதில் காலமானார்.

மேற்கோள்கள்

கருவிநூல்
 அண்ணாமலை ரெட்டியார் காவடிச்சிந்து

தமிழ்ப் புலவர்கள்
1891 இறப்புகள்
1865 பிறப்புகள்
தென்காசி மாவட்ட நபர்கள்
தஞ்சை க. பொன்னையா பிள்ளை

தஞ்சை க. பொன்னையா பிள்ளை (1888 - சூன் 30, 1945) கருநாடக இசைக் கலைஞரும், இசைப் பேராசிரியரும் ஆவார். அண்ணாமலைப் பல்கலைக் கழகத்தில் இசைக்கல்லூரி ஆரம்பிக்கப்பட்ட போது தொடக்கத்திலேயே இசை ஆசிரியராகத் தேர்ந்தெடுக்கப்பட்டார்.

வாழ்க்கைக் குறிப்பு
பொன்னையா பிள்ளை 1888 ஆம் ஆண்டில் பந்தணைநல்லூர் என்னும் இடத்தில் கண்ணுசாமிப் பிள்ளை என்பவருக்குப் பிறந்தார். தந்தையார் பரோடாவில் நடன ஆசிரியராகப் பணியாற்றியவர். இவர் தஞ்சை நால்வர் என அழைக்கப்படும் சின்னையா, பொன்னையா, சிவானந்தா, வடிவேலு ஆகியோரின் வழித்தோன்றல் ஆவார். தனது மாமா நடன ஆசிரியர் மீனாட்சி சுந்தரம் பிள்ளை என்பவரிடம் 15 ஆண்டுகள் இசை, நடனம், மிருதங்கம் ஆகிய கலைகளைக் கற்றுக் கொண்டார்.

இவரது மற்றொரு மாமா நல்லையப்ப பிள்ளை என்பவர் இவரை சென்னைக்கு அழைத்துச் சென்று பெரிய கலைஞர்களின் முன்னிலையில் பாடச் செய்தார். இதன் மூலம் அவர் பிரபலமான கலைஞரானார். பாலக்காடு அனந்தராம பாகவதரிடம் ஆறு மாதங்கள் சிறப்புப் பயிற்சி பெற்றார்.

தந்தை கண்ணுசாமிப் பிள்ளை பரோடாவில் இருந்து திரும்பி வந்த போது அவருடன் பொன்னையா பிள்ளையும் தஞ்சாவூர் சென்றார். அங்கு தந்தையுடன் சேர்ந்து பல மாணவர்களுக்கு இசை, நடனம், மற்றும் மிருதங்கம் கற்றுக் கொடுத்தார். தந்தை இறந்த பின்னர், சிதம்பரத்தில் ராஜா சர் அண்ணாமலை செட்டியார் ஆரம்பித்த அண்ணாமலைப் பல்கலைக்கழகத்தில் இசைப் பேராசிரியரானார். மாணவர்களுக்கு கருநாடக இசை, மிருதங்கம் ஆகியவை கற்றுக் கொடுத்தார். பல சுவரஜதிகள், வர்ணங்கள், கீர்த்தனைகள், தில்லானாக்களை இயற்றி அவற்றை மாணவர்களுக்கும் கற்றுக் கொடுத்தார்.

பொன்னையா பிள்ளையின் மகன் க. பொ. கிட்டப்பா பிள்ளை ஒரு பிரபலமான நடன ஆசிரியர் ஆவார்.

குறிப்பிடத்தக்க மாணவர்கள் 
 சாத்தூர் ஏ. ஜி. சுப்பிரமணியம்
 டாக்டர் எஸ். இராமநாதன்

எழுதிய நூல்கள் 
 இசை இயல் என்ற இசை இலக்கண நூலை எழுதினார்.
 தனது முன்னோர்களின் பாடல்களைத் தொகுத்து தஞ்சைப் பெருவுடையான் பேரிசை எனும் நூலை வெளியிட்டார்.
 இவர் எழுதிய பாடல்களைத் தொகுத்து ராஜா அண்ணாமலை தமிழிசைக் கருவூலம் என்ற பெயரில் ஒரு நூலாக இவரின் பிள்ளைகள் தஞ்சை க. பொ. கிருஷ்ணமூர்த்தி. தஞ்சை க. பொ. சிவானந்தம் ஆகியோர் 1949 ஆம் ஆண்டு வெளியிட்டனர்.

விருதுகள் 
 சங்கீத கலாநிதி விருது, 1933. வழங்கியது: மியூசிக் அகாதெமி, சென்னை

மேற்கோள்கள்

உசாத்துணை
பக்கம் எண்:633 & 634, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

கருநாடக இசைக் கலைஞர்கள்
சங்கீத கலாநிதி விருது பெற்றவர்கள்
பாடலாசிரியர்கள்
1888 பிறப்புகள்
1945 இறப்புகள்
தமிழிசைக் கலைஞர்கள்
ஒப்பந்தம்

ஒப்பந்தம்(Contract) என்பது 'வாக்குறுதிகளைக் கொண்டு திறத்தவருக்கிடையே உருவாக்கப்படும் உடன்படிக்கைகள்' ஆகும்.(an "agreement" made of a set of promises).இவ் வாக்குறுதிகள் ஒப்பந்ததில் ஈடுபடும் திறத்தவர்களுக்கிடையேயான கடமைகள் கட்டுப்பாடுகள் பற்றியதாக இருக்கும்.ஒப்பந்தமானது சட்ட ஆளுமையுடையதால் ஒப்பந்த முறிவு (Breach of contract) ஏற்படும் சந்தர்பங்களில் நீதிமன்றங்களை நாடி குறைதீர்ப்பினை (remedies) பெறமுடியும்.

ஒப்பந்த சட்டத்தின் பரப்பெல்லை
 எப்போது மற்றும் எவ்வாறு ஒப்பந்தம் உருவாக்கப்பட்டது ?
 எப்போது திறத்தவர்களால் ஒப்பந்த கடப்பாடுகளிருந்து தம்மை விடுவித்துக்கொள்ள முடியும்?
 ஒப்பந்த விதிப்பிற்கு (terms of contract) எம்மாதிரியான அர்த்தம்,விளைவு கொடுக்கப்பட்டுள்ளது?
 ஒப்பந்த முறிவிற்கு எம்மாதிரியான பரிகாரம் கூறப்பட்டுள்ளது?

போன்ற விடயம் தொடர்பில் ஒப்பந்தசட்டம் தன் கவனத்தில் கொள்கின்றது.

ஒப்பந்த உருவாக்கம் 
ஒப்பந்தம் திறத்தவர்களிடையே தெளிவான கொடைமுனைவும் நிபந்தனையற்ற ஏற்பும் பரஸ்பர புரிந்துணர்வுடன் ஒர் விடயபொருள் தொடர்பில் சந்திக்கும்போது உருவாகும்.

மேலும்,
 Form - In some cases, certain formalities (that is, writing) must be observed. 
 தகைமை (Capacity) - ஒப்பந்ததில் ஈடுபடுவதற்கான முறையான தகுதி திறத்தவர்களுக்கு கட்டாயமாக இருக்க வேண்டும்.
 உடன்பாடு (Consent) - ஒப்பந்தமானது மிரட்டல்,அச்சுறுத்தல் போன்ற காரணத்தால் அல்லாது மன உடன்பாடுடன் மேற்கொள்ளவேண்டும்.
 சட்டத்தன்மை (Legality) - ஒப்பந்ததின் நோக்கம் நாட்டில் அமுலில் இருக்கும் பொதுசட்டத்தை மீறும் வகையிலோ,முரணாகவோ அமையாது சட்டதினை அனுசரிக்கவேண்டும்.

போன்ற இதர காரணிகளால் ஒப்பந்தமானது வலிதான ஒப்பந்தமாக ஆக்கப்படும்.மேற்கூறிய காரணிகளின் எதேனும் விடுபாடுகள் இருப்பின்
அத்தகைய ஒப்பந்தங்கள் வறிதான ஒப்பந்தமாகவோ (void),வறிதாக்கதக்க ஒப்பந்தமாகவோ(voidable),செயற்படுத்தமுடியா ஒப்பந்தமாகவோ (unenforceable) சட்டதினால் அடையாளப்படுத்தப்படும்.

வலிதான ஒப்பந்ததின் கூறுகள் 
 பரஸ்பர புரிந்துணர்வு (Mutual agreement)
 பெறுமதி (Consideration) 
 தகைமை - திறத்தவர்கள் ஒப்பந்தம் தொடர்பான கடமை,கடப்பாடுகளை அறிந்திருக்கும் தன்மையினை பெற்றிருக்கவேண்டும்.சட்டமானது பராயமடையாதோர் (18 வயதிற்கு உட்பட்டவர்கள்),மனநலம் குறைந்தவர்கள் போன்றவர்களை ஒப்பந்ததில் ஈடுபடும் தகமை அற்றவராக கணிக்கின்றது.
 முறையான ஒப்பந்தப் பொருள் (Proper Subject Matter) - ஒப்பந்த நோக்கமானது சட்டஒப்புதல் பெற்ற விடயமாக இருத்தல் வேண்டும்.அவ்வாறு சட்ட ஒப்புதல் பெறாத விடயம் தொடர்பில் செய்து கொள்ளப்படும் ஒப்பந்தமானது ஆரம்பம்முதலே(ab initio) வறிதான ஒப்பந்தமாக கொள்ளப்படும்.
 Mutual Right to Remedy - ஒப்பந்தமுறிப்பு தொடர்பில் உரிய நிவராணத்தினை பெறும் உரிமையினை ஒப்பந்ததில் ஈடுபடும் இருதிறத்தவர்களும் கொண்டிருக்க வேண்டும்.
 Mutual Obligation to Perform

இவற்றையும் பார்க்க 
 பிறள்பகர்வு
 ஒப்பந்தப்பிழைகள்

மேற்கோள்கள்

வெளி இணைப்புகள் 
 Contracts Case Summaries  
 UK Contract Law Caselist 
 Cornell Law School contracts: an overview
 Principles of European Contract Law 
 Behavioral Contracting in the Classroom 
 Basics of contract law (England and Wales) at lawteacher.net 
 United Nations Convention on Contracts for the International Sale of Goods, Vienna, 11 April 1980
 Contracts & Forms 

வணிகச் சட்டம்
வில்லியம் கோப்பல்லாவ

வில்லியம் கோப்பல்லாவ (William Gopallawa, ; 17 செப்டம்பர் 1896 – 31 சனவரி 1981) இலங்கையின் கடைசி மகாதேசாதிபதியாக (ஆளுநர்) 1962 முதல் 1972 வரை பதவியில் இருந்தவரும், இலங்கை மேலாட்சியாக இருந்து குடியரசாக மாறியபோது 1972 முதல் 1978 வரை முதலாவதும் கடைசியுமான நிறைவேற்றதிகாரம் அற்ற சனாதிபதியாகப் பதவியில் இருந்தவரும் ஆவார்.

கோபல்லாவ இலங்கை சுதந்திரக் கட்சிவின் சிறிமாவோ பண்டாரநாயக்காவின் அரசாங்கத்தில் இரு தடவைகளும், ஐக்கிய தேசியக் கட்சியின் டட்லி சேனாநாயக்க அரசில் ஒரு தடவையும் மகாதேசாதிபதியாக இருந்துள்ளார். இவர் 1958–1961 காலப்பகுதியில் சீனாவுக்கான இலங்கைத் தூதுவராகவும், 1961–1962 காலப்பகுதியில் ஐக்கிய அமெரிக்க நாடுகளுக்கான தூதுவராகவும் செயலாற்றினார். 

இவரது மகன், மொண்டி கோப்பல்லாவவும் இலங்கை அரசியலில் ஈடுபட்டவராவார்.

தொடக்க வாழ்க்கை 
வில்லியம் கோபல்லாவ இலங்கையின் மத்திய மாகாணத்தில் மாத்தளையில் அலுவிகாரை என்ற கிராமத்தில் துல்லேவ மகா வளவில் பிறந்தவர். இவரது தாயார் டிக்கிரி குமாரிகாமி துல்லேவ மூலமாக 1815 ஆம் ஆண்டு கண்டி ஒப்பந்தத்தில் சிங்களவர் சார்பாகக் கையொப்பமிட்ட துல்லேவ திசாவையின் உறவினர் ஆவார். தந்தை டிக்கிரி பண்டார கோபல்லாவ இவருக்கு மூன்று வயதாக இருந்தபோது இறந்துவிட்டார். தனது தொடக்கக் கல்வியை துல்லேவ கிராமப் பள்ளியிலும், கண்டி புனித யோவான் கல்லூரியிலும் பயின்றார். தனது இடைநிலைக் கல்வியை கண்டி தர்மராஜா கல்லூரியிலும் கண்டி புனித அந்தோனியார் கல்லூரியிலும் பயின்றார். 1917 இல் கேம்பிரிட்ச் முதுநிலை சான்றிதழ் பரீட்சையில் சித்தியடைந்த பின்னர், மாத்தளைக்குத் திரும்பி, பௌத்த ஆங்கிலப் பாடசாலையில் ஆசிரியராகச் சேர்ந்தார், அங்கு மாணவர்களின் நலனுக்காக நூலகம், சாரணப்படைகளை அமைப்பதில் முக்கிய பங்காற்றினார்.

தொழில் 
1920 இல், கோபல்லாவ கொழும்பு சட்டக் கல்லூரியில் சட்டம் பயின்று 1924 இல் சட்டவறிஞர் ஆனார். கண்டியிலும் மாத்தளையிலும் வழக்கறிஞராகப் பணியாற்றிய பின்னர், 1939 இல் கண்டி மாநகர ஆணையாளர் ஆனார். பின்னர் கொழும்பு மாநகர சபையின் ஆணியாளராகப் பணியாற்றினார்.

மேற்கோள்கள் 

 A dignified symbol of the nation Daily News on the 104th birth anniversary
 William Gopallawa, the first President The 31st anniversary of Presidency
 New York times news on Death
  First President of the Republic of Sri Lanka

வெளி இணைப்புகள் 
 The Gopallawa Ancestry
 William Gopallawa's presidential Flag on crwflags.com

1896 பிறப்புகள்
1981 இறப்புகள்
இலங்கையின் சனாதிபதிகள்
இலங்கையின் மகா தேசாதிபதிகள்
இலங்கை அரசியல்வாதிகள்
இலங்கை பௌத்தர்கள்
மாத்தளை மாவட்ட நபர்கள்
இலங்கை வழக்கறிஞர்கள்
சிங்கள அரசியல்வாதிகள்
தர்மரத்தினம் சிவராம்

தர்மரத்தினம் சிவராம் அல்லது தராக்கி சிவராம் (ஆகஸ்ட் 11, 1959 – ஏப்ரல் 28, 2005) இலங்கையின் பிரபலமான ஊடகவியலாளரும் தமிழ்நெட்டின் பிரதான எழுத்தாளரும் முன்னாள் போராளியுமாவார். கொழும்பு பம்பலப்பிட்டியில் காவல் நிலையம் முன்பாக வெள்ளை நிற கூடுந்து (வான்) ஒன்றில் வந்த ஆயுததாரிகளால் கடத்தப்பட்ட இவர் தாக்கப்பட்ட பின்னர் வாகனமொன்றில் கொண்டு வரப்பட்டு இலங்கை பாராளுமன்றத்துக்கு அருகில் சுட்டுக் கொல்லப்பட்டார். தலையை இலக்கு வைத்து, 9 மில்லி மீட்டர் வகை கைத்துப்பாக்கியினால் இவர் சுடப்பட்டிருந்தார்..

வாழ்க்கைக் குறிப்பு
சிவராம் கிழக்கிலங்கையின் மட்டக்களப்பில் மகேஸ்வரி, புவிராஜகீர்த்தி தர்மரட்ணம் இணையருக்கு மகனாகப் பிறந்தார். சிவராமின் தந்தையார் கேம்பிறிட்ச் பல்கலைக்கழகத்தில் பயின்றவர். அவரின் பாட்டனார் சபாபதிப்பிள்ளை தர்மரெட்ணம் (வன்னியனார்) 1938-ஆம் ஆண்டில் மட்டக்களப்பின் இரண்டாவது தெரிவு செய்யப்பட்ட இலங்கை சட்டமன்ற உறுப்பினராக இருந்தவர்.

1989 ஆம் ஆண்டு மட்டக்களப்பில் யோகரஞ்சனி என்பவரை வாழ்க்கைத் துணையாக ஆக்கிக்கொண்ட சிவராமிற்கு வைஸ்ணவி, வைதேகி என்ற இரு மகள்களும் சேரலாதன் என்ற மகனும் இருந்தனர்.

ஆரம்பக் கல்வியை புனித மிக்கேல் கல்லூரியில் கற்றார். அதைத் தொடர்ந்து கொழும்பில் அக்குவானாஸ் கல்லூரியில் தொடர்ந்தார். பல்கலைக்கழகத்திற்கு தெரிவான இவர் பேராதனைப் பல்கலைகழகத்தில் அனுமதிபெற்றார். செப்ரெம்பர் 1981இல் பேராதனைப் பல்கலைக்கழகத்திற்குச் சென்ற அவர், ஆங்கிலத்தினையும் ஒரு பாடமாகக் கொண்டு இரண்டு ஆண்டுகள் மட்டுமே அங்கு பயின்ற பின்னர், அரசியல் ஈடுபாட்டினாலும், 1983 இல் இடம்பெற்ற இனக்கலவரங்களினாலும் பல்கலைக்கழகக் கல்வியைக் கைவிட்டார்.

ஊடகவியலில்
சிவராம் 'தராகி' என்ற புனைபெயரில் ஆங்கிலத்தில் கொழும்பில் இருந்து வெளிவரும் ”The Island” ஏட்டில் தமது முதலாவது கட்டுரையை 1989-இல் எழுதினார். அரசியல், போரியல் மற்றும் பாதுகாப்பு நிலவரம் தொடர்பாக அவரது கட்டுரைகள் அமைந்திருந்தன. உள்நாட்டிலும் அனைத்துலக மட்டத்திலும் அவரது கட்டுரைகள் பெயர்பெற்றிருந்தன.

நூலாக வாழ்க்கை வரலாறு
தர்மரத்தினம் சிவராமின் வாழ்க்கைக் கதை சிவராம் புகட்டும் அரசியல் - ஈழத்தின் புரட்சிகரத் தமிழ் ஊடகவியலாளனின் வாழ்வும் மரணமும் என்ற தலைப்பில் நூல் வடிவில் வெளிவந்தது. இந்நூல் சிவராமின் நண்பரும், வட அமெரிக்காவில் உள்ள தென் கரோலினா பல்கலைக்கழக, மானிடவியல் துணைப் பேராசிரியருமான மார்க் பி. விற்ரேக்கரினால் (Mark P. Whittaker) எழுதப்பட்டது. இந்நூலினை, இலண்டனில் உள்ள Pluto Press பதிப்பகம் வெளியிட்ட.து

மேற்கோள்கள்

வெளியிணைப்புகள்
சிவராமின் கட்டுரைகள்
டி. பி. எஸ். ஜெயராஜ் "துப்பாக்கியிலிருந்து பேனாவிற்கு" என்று இருபகுதி வாழ்க்கைக் குறிப்புகளை எழுதியுள்ளார்:
துப்பாக்கியிலிருந்து பேனாவிற்கு 1 
துப்பாக்கியிலிருந்து பேனாவிற்கு 2 
தமிழிலக்கியத்தில் சிவராமின் (தராகி) ஆளுமையும் தேடலும்

இலங்கைத் தமிழ் ஊடகவியலாளர்கள்
கொலை செய்யப்பட்ட இலங்கையின் ஊடகவியலாளர்கள்
1959 பிறப்புகள்
2005 இறப்புகள்
மட்டக்களப்பு மாவட்ட நபர்கள்
மாமனிதர் விருது பெற்றவர்கள்
புனித மிக்கேல் கல்லூரி தேசியப் பாடசாலை பழைய மாணவர்கள்
பகுரைன்

பகுரைன் அல்லது பஹரைன் என்பது பாரசீக வளைகுடாவில் உள்ள ஒரு சிறிய மேற்கு ஆசியத் தீவு நாடு ஆகும். இது 33 தீவுகளில் பெரிய தீவாகும். சவூதி அரேபியாவுடன் மேற்குப் பகுதியில் மன்னர் பகுது பாலம் மூலம் இணைக்கப்பட்டுள்ளது. இதன் வடக்கே 200 கி.மீ தொலைவில் ஈரானும், தென் கிழக்கே கத்தாரும் உள்ளது.

பகுரைன் ஒரு முடியாட்சி நாடாகும். இதன் மன்னராக சைகு ஹம்மாத் இப்னு ஈசா அல்-கலீபா இருக்கிறார். பத்தொன்பதாம் நூற்றாண்டில் மிக சிறந்த முத்து ஆபரணங்கள் கிடைக்கும் இடமாக பஹ்ரைன் இருந்தது.இங்கு 200000 தமிழர்கள் பொதுவாக பணி காரணமாக வசிக்கின்றனர். இங்கு சியா பிரிவு முசுலிம்கள் அதிகமாக உள்ளனர் . இது முடியாட்சி நாடாகும். இதன் மன்னர் சுன்னி பிரிவை சேர்ந்தவர்.

பெரிசியன் வளைகுடாவில் எண்ணெய் ஏற்றுமதியின் முலம் வளம் பெற்ற நாடுகளில் பஹ்ரைன் முதலாவது நாடாகும். பஹ்ரைன் தலைநகரம் மனமா ஆகும். தலைநகரில் பணம் தொடர்பான நிறுவனங்கள் பல உள்ளன. மனிதவள மேம்பாடு குறியீட்டில் பஹ்ரைன் உயர்ந்த இடத்தில் உள்ளது. இதை உலக வங்கி அங்கீகரித்துள்ளது.

மேற்கோள்கள் 

 
முன்னாள் பிரித்தானியக் குடியேற்றங்கள்
தீவு நாடுகள்
இராச்சியங்கள்
ஐக்கிய நாடுகள் சபையின் உறுப்பு நாடுகள்
மயில்வாகனம் நிமலராஜன்

மயில்வாகனம் நிமலராஜன் யாழ்ப்பாணத்தை தளமாக கொண்டு இயங்கிய முன்னணி ஊடகவியலாளர் ஆவார்.2000 அக்டோபர் 19 அன்று, இவர் இலங்கை இராணுவத்தின் அதியுயர் பாதுகாப்பு வலயத்துக்குள் ஆயுததாரி ஒருவரால் சுட்டுக் கொலை செய்யப்பட்டார்.

ஊடகவியலாளராக வாழ்க்கை 
போர் சூழல் நிலவிய யாழ்ப்பாணத்தில் இருந்து நிமலராஜன் பல செய்தி நிறுவனங்களுக்கு செய்திகளை வழங்கி வந்தார். அவற்றுள் பிபிசியின் தமிழ், சிங்கள சேவைகளும், வீரகேசரி நாளேடு, ராவய நாளேடு என்பன முக்கியமானவையாகும். நிமலராஜன் யாழ்ப்பாணத்தில் இருந்து நடுநிலையான செய்திகளை வழங்கி வந்த வெகு சிலரில் ஒருவராவார்.

தாக்குதல் 
19.10.2000 அன்று இரவு கொலையாளிகள் அவரது வீட்டினுள் புகுந்து நிமலராஜனின் தந்தையாரின் பின் கழுத்தில் கத்தியை வைத்து அமிழ்த்த இன்னோருவர் நிமலராஜனின் அறைக்குள் சென்று துப்பாக்கியால் சுட்டனர். நிமலராஜன் தான் எழுதிக் கொண்டிருந்த கட்டுரை மேலேயே தனது உயிரை விட்டார். கொலையாளிகள் வீட்டினுள் கைகுண்டு ஒன்றை வீசி விட்டு சென்றனர். இத்தாக்குதல் யாழ்ப்பாண நகர மத்தியில் அதியுயர் பாதுகாப்பு வலயத்துள் இராணுவ ஊரடங்கு சட்டம் இயங்கும் வேலையில் நடைபெற்றது.  இத்தாக்குதலில் நிமலராஜனின் தந்தை கணபதிப்பிள்ளை மயில்வாகனம் (65), தாய் லில்லி மயில்வாகனம் (59), மருமகன் ஜெகதாஸ் பிரசன்னா (11) ஆகியோரும் கடுமையான காயங்களுக்கு உள்ளானார்கள்.

ஆதாரங்கள் 

இலங்கைத் தமிழ் ஊடகவியலாளர்கள்
கொலை செய்யப்பட்ட இலங்கையின் ஊடகவியலாளர்கள்
2000 இறப்புகள்
நண்டு

நண்டு (crab) நீர்நிலையில் வாழும் ஓர் உயிரினமாகும். நன்னீர், உவர்நீர் இரண்டிலும் வாழும் தன்மை உடையது. வாழும் நிலைக்கேற்ப பல்வேறு பெயர்களில் இவை அழைக்கப்படுகின்றன. இதில் சில இனங்கள் உணவாகவும் உட்கொள்ளப்படுகின்றன.

மில்லிமீட்டர் (mm) அகலமான நண்டுகள் முதல் கால் அகலம் நான்கு மீட்டர் (m) வரை வளரும் யப்பானியச் (Japanese) சிலந்தி நண்டு வரை பல அளவுகளிலும் காணப்படுகின்றன. நண்டுகள் பொதுவாகத் தட்டையான ஓடும் ஐந்து சோடி கால்களும் கொண்டவை. இவற்றில் முதற்சோடிக் கால்கள் கவ்விகளாக மாற்றமடைந்துள்ளன.

நண்டுகள் மேல் ஓட்டினை உடையன. ஆண்டுக்கொருமுறை மேலோடுகள் கழன்று புதுப்பித்துக் கொள்கின்றன. நண்டுகள் கூட்டுக்கண்கள் இரண்டைக் கொண்டவை.

பெண் நண்டுகள் ஆண் நண்டுகளிலும் பார்க்க அகலமான வயிற்றுப்பகுதியைக் கொண்டுள்ளன. வயிற்றின் கீழேயே அவை தம் முட்டைகளைக் கொண்டுள்ளன.

நண்டு மிகவும் பிரபலமான கடல் உணவு ஆகும். கடலுணவுகளில் 20% நண்டுகளே. ஆண்டுதோறும் ஒன்றரை மில்லியன் தொன்னுக்கும் (Ton) அதிகமான நண்டுகள் உணவாகின்றன.

நண்டு வகைகள் 
 தேங்காய் நண்டு 
 குளுவான் நண்டு
 நீலக்கால் நண்டு
குதிரைலாட நண்டு

மேற்கோள்கள்

வெளி இணைப்புகள் 

கடல் உணவுகள்
ராஜன் ஹூல்

ராஜன் ஹூல் (Rajan Hoole) இலங்கையின் மனித உரிமைகள் செயற்பாட்டாளரும் முன்னாள் யாழ்ப்பாணப் பல்கலைக்கழகக் கணித விரிவுரையாளருமாவார். இவர் 1988 ஆம் ஆண்டு ராஜினி திராணகமவுடன் இணைந்து மனித உரிமைகளுக்கான யாழ் பல்கலைக்கழக ஆசிரியர் சங்கத்தை தொடங்கினார். தற்போது இவர் தென்னிலங்கையிலிருந்து மனித உரிமை நடவடிக்கைகளை தொடர்ந்து செய்து வருகின்றார்.

வாழ்க்கைக் குறிப்பு 
ராஜன் கூல் யாழ்ப்பாணத்தைச் சேர்ந்த தமிழ்க் கிறிஸ்தவ பாதிரியாருடைய மகனாவார். பேராசிரியர் ரத்னஜீவன் ஹூல் இவரது சகோதரர் ஆவார். ராஜன் கூல் தன்னுடைய மாணவப் பருவத்தில் இலங்கைத் தமிழரசுக் கட்சியின் ஆதரவாளராகவும் தந்தை செல்வநாயகத்தில் நம்பிக்கை உடையவராகவும் இருந்தார். 1977 ஆம் ஆண்டு தமிழர்களுக்கு எதிராக நடந்த வன்முறை நிகழ்வுகளை அடுத்து அரசியல் அமைப்புகளில் ஈடுபடத் தொடங்கினார். பின்னர் லண்டனுக்கு உயர்கல்வி கற்கச் சென்ற கூல் 1985ஆம் ஆண்டு யாழ்ப்பாணம் திரும்பினார். யாழ்ப்பாண பல்கலைக்கழகத்தில் கணிதவியல் விரிவுரையாளராக இணைந்த கூல் சண்டே ரிவிவ் (Saturday Review)  என்ற ஆங்கில பத்திரிகையில் பகுதி-நேர ஆசிரியராகவும் பணியாற்றினார்.

1986 ஆம் ஆண்டு ராஜினி திராணகமவும் சிறிதரனும் தங்களின் உயர் கல்வியை முடித்துக் கொண்டு லண்டனிலிருந்து யாழ்ப்பாணம் திரும்பினார்கள். இதையடுத்து இவர்களோடு ஒன்று சேர்ந்த கூல், 1989 ஆம் ஆண்டு முறிந்த பனை என்னும் ஆங்கில நூலை எழுதி வெளியிட்டார். அதே ஆண்டில் மனித உரிமைகளுக்கான யாழ் பல்கலைக்கழக ஆசிரியர் சங்கத்தையும் ஆரம்பித்தார். 1989 செப்டம்பர் 21 இல் ராஜினி பணிக்கு செல்லும் வழியில் சுட்டுக் கொல்லப்பட்டார். 1990 ஆம் ஆண்டு இரண்டாவது ஈழப்போர் தொடங்கியதும் மனித உரிமைகளுக்கான யாழ் பல்கலைக்கழக ஆசிரியர் சங்கத்தின் ஏனைய உறுப்பினர்கள் உயிர் அச்சுறுத்தல் காரணமாக யாழ்ப்பாணத்தை விட்டு தென்னிலங்கைக்கு தப்பிச் சென்றார்கள். கூலின் பல்கலைக்கழக வேலையும் பறிபோனதால் அவரும் தென் இலங்கைக்கு குடிப்பெயர்ந்தார்.

விருதுகள் 

பன்னாட்டு மன்னிப்பு அவை, மனித உரிமைகள் கண்காணிப்பு உட்பட 11 முக்கிய பன்னாட்டு மனித உரிமைகள் அமைப்புகள் இணைந்து வழங்கும்   மனித உரிமைச் செயற்பாட்டாளர்களுக்கான 2007 ஆம் ஆண்டு மார்ட்டின் என்னல்ஸ் விருது இவருக்கு வழங்கப்பட்டுள்ளது. இதன இவர் புருண்டியைச் சேர்ந்த மற்றுமொரு மனித உரிமைச் செயற்பாட்டாளர்ரான கிளேவர் ம்போனிம்ப்பா, கோபாலசிங்கம் சிறிதரன் என்பர்களுடன் இணைந்து பெற்றுக் கொண்டார்.

வெளியீடுகள் 

1. முறிந்த பனை - The Broken Palmyrah (1989, Co author, Harvey Mudd College California)

2. Sri Lanka: The Arrogance of power; Myth, Decadence and murder    (2000, UTHR, Colombo)

ஆதாரங்கள் 

தமிழ் மனித உரிமைச் செயற்பாட்டாளர்கள்
இலங்கையின் மனித உரிமைச் செயற்பாட்டாளர்கள்
வாழும் நபர்கள்
நாயக்

நாயக் (The Hero)  1966 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் உத்தம் குமார், ஷர்மிலா தாகூர் மற்றும் பலர் நடித்திருந்தனர்.

விருதுகள்
சிறந்த கதை மற்றும் திரைக்கதை, புது தில்லி, 1967
(Unicrit விருது), பெர்லின், 1966
தேர்வாளர்களின் விருது, பெர்லின், 1966

வெளியிணைப்புகள்
   சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
சிக்கிம் (விபரணப்படம்)

சிக்கிம் 1971 ஆம் ஆண்டு வெளிவந்த வங்காள மொழி ஆவணத் திரைப்படமாகும்.

வெளியிணைப்புகள்
சத்யஜித் ராயின் அதிகாரப்பூர்வத் தளத்தில் 

ஆவணத் திரைப்படங்கள்
1971 வங்காளத் திரைப்படங்கள்
இந்திய வங்காளத் திரைப்படங்கள்
சுத்தானந்த பாரதியார்

சுத்தானந்த பாரதியார் (மே 11, 1897 – மார்ச் 7, 1990) கவியோகி, மகரிஷி என்று போற்றப்பட்டவர் ஆவார். இவர் கவிதைகள், தமிழிசைப் பாடல்கள், உரைநடை நூல்கள், மேடை நாடகங்கள் எனப் பல நூல்களை இயற்றியவராவார்.

வாழ்க்கைக் குறிப்பு 
சுத்தானந்த பாரதியார் எனப் பின்னாளில் அழைக்கப்பட்ட வேங்கட சுப்பிரமணியன் பனையூரைச் சொந்த ஊராகக்கொண்ட சிவிகுல ஜடாதரய்யர் காமாட்சி அம்மையார் இணையரின் நான்காவது குழந்தையாக 1897 மே 11-இல் தமிழ்நாடு சிவகங்கையில் பிறந்தார். ஆசிரியராகப் பணியாற்றிக் கொண்டிருந்தபோது தான் 'பாரத சக்தி' எனும் மகா காவியத்தைப் பாடத் தொடங்கினார். இவர் இயற்றிய நூல்களில் யோகசித்தி, கீர்த்தனாஞ்சலி, மேளராகமாலை ஆகிய கவிதை நூல்கள் பிரபலமானவை. தமிழின் வரலாற்றில் சிறப்பாகத் தொண்டாற்றிய இவர், தமது தொண்ணூற்று இரண்டாம் அகவையில் காலமானார்.

திருக்குறள் மொழிபெயர்ப்பு 
திருக்குறளை அதே ஈரடிகளில், அதே நடை, சந்தத்தில் ஆங்கிலத்தில் மொழிபெயர்த்தவர் சுத்தானந்த பாரதியார், 1968-ஆம் ஆண்டு சென்னையில் நடந்த இரண்டாம் உலகத் தமிழ் மாநாட்டில், அப்புத்தகம் திருநெல்வேலி தென்னிந்திய சைவசித்தாந்த பதிப்பு கழகத்தாரால் வெளியிடப்பட்டது.

விருதுகள் 
1984 தமிழக அரசும், தஞ்சைத் தமிழ்ப் பல்கலைக்கழகமும் நிறுவிய முதல் ராஜராஜன் விருதைப் (மாமன்னன் இராசராசன் படைப்பிலக்கியப் பெரும் பரிசு) பெற்றார் கவியோகி சுத்தானந்த பாரதி. அவர் எழுதிய ஆயிரக்கணக்கான நூல்களில், "பாரத சக்தி மகாகாவியம்" அவர், சுதந்திரம் கிடைக்கும் வரை பாண்டிச்சேரி அரவிந்தர் ஆசிரமத்தில் ஏறத்தாழ 20 ஆண்டுகள் மவுன விரதம் காத்தபோது மனதில் தோன்றிய காவியம் ஆகும்.
 சோவியத் கீதாஞ்சலி என்னும் நூல் சோவியத் ஒன்றியத்தின் சோவியத் நாடு நேரு நினைவுப் பரிசு பெற்றது.

எழுதிய நூல்கள்

இயற்றிய தமிழிசைப் பாடல்களின் பட்டியல் 
 'எப்படிப் பாடினரோ …' - கர்நாடக தேவ காந்தாரி.

 'தூக்கிய திருவடி துணை -(சங்கராபரணம்).

மேற்கோள்கள்

வெளி இணைப்புகள்

நூலகம் திட்டத்தில் சுத்தானந்தர் இயற்றிய நூல்கள் 

 தியான சாதனம்
 நாவலர் பெருமான்
 பாட்டாளி பாட்டு

தமிழக எழுத்தாளர்கள்
கவிஞர்கள்
இந்தியத் தமிழ் நாடகாசிரியர்கள்
1897 பிறப்புகள்
1990 இறப்புகள்
இராசராசன் விருது பெற்றவர்கள்
தமிழிசை இயக்க செயற்பாட்டாளர்கள்
தமிழ்-பிறமொழி மொழிபெயர்ப்பாளர்கள்
சிவகங்கை மாவட்ட நபர்கள்
தமிழ்-ஆங்கில மொழிபெயர்ப்பாளர்கள்
திருக்குறள் ஆங்கில மொழிபெயர்ப்பாளர்கள்
நாட்டுடைமை நூல்களின் ஆசிரியர்கள்
டெத் ஒஃப் எ பிரசிடண்ட்

டெத் ஒஃப் எ பிரசிடண்ட் (Death of a President) 2006 ஆம் ஆண்டு வெளிவந்த விபரணத் திரைப்படமாகும். கேப்ரியல் ரேஞ் இயக்கத்தில் வெளிவந்திருக்கும் இத்திரைப்படத்தில் ஹண்ட் அயோப், பிரயன் பொலாண்ட் மற்றும் பலர் நடித்திருந்தனர்.

வகை 

விபரணப்படம்

கதை 

2007 ஆம் ஆண்டு அமெரிக்காவில் சிகாகோவில் மக்கள் அதிபர் ஜோர்ஜ் புஷ் பல நாடுகளில் போர்ச்சூழலை உருவாக்கிய காரணத்தினால் சீற்றம் அடையும் மக்கள் போராட்டம் நடத்துகின்றனர். அப்போராட்டத்தில் பல்கழைக்கழகத்திலிருந்து வெளியேற்றப்பட்ட மாணவர் ஒருவர் தலைமைப் பொறுப்பினை ஏற்கின்றார்.ஜோர்ஜ் புஷும் சுட்டு வீழ்த்தப்பட்டு இறக்கின்றார். பின்னர் அம்மாணவராலேயே ஜோர்ஜ் புஷ் அடுக்குமாடிக்கட்டிடத்திலிருந்து சுட்டுவீழ்த்தப்படுகின்றார் என நினைத்து அவரைக் கைது செய்கின்றனர் காவல்துறையினர். ஆனால் சீரியா நாட்டில் விடுமுறைக்காகச் சென்ற சிக்ரி என்ற அமெரிக்காவைப் பிறப்பிடமகக் கொண்ட இஸ்லாமியரே அல் கொய்தா இயக்கத்துடன் தொடர்புகொண்டு இத்தாக்குதலை நடத்தியிருக்க வேண்டுமென்ற பொய்க்குற்றச்சாட்டுக்களை சுமத்தி தீர்ப்பளிக்கின்றனர் அமெரிக்க நீதிபதிகள். இதற்கிடையில் அமெரிக்காவிற்காக போர் செய்த முன்னாள் படையினர் அக்கொலைச் சம்பவத்தின் போது கைது செய்யப்பட்டு பின்னர் விடுதலையும் செய்யப்படுவது குறிப்பிடத்தக்கது.

துணுக்குகள் 
அதிபர் ஜோர்ஜ்புஷ் சிகாகோவில் பங்குபெற்றிய உரையாடல்கள் இவ்விபரணத் திரைப்படத்தில் சேர்க்கப்பட்டது குறிப்பிடத்தக்கது.

வெளியிணைப்புகள் 
 அதிகாரப்பூர்வத் தளம்.

ஆவணத் திரைப்படங்கள்
அமெரிக்கத் திரைப்படங்கள்
பிரித்தானிய திரைப்படங்கள்
த பிக் பாஸ்

த பிக் பாஸ் (The Big Boss) 1971 ஆம் ஆண்டு வெளிவந்த சீனத் திரைப்படமாகும். லோ வே இயக்கத்தில் வெளிவந்திருக்கும் இத்திரைப்படத்தில் புரூஸ் லீ, மரிய ஜி மற்றும் பலர் நடித்திருந்தனர்.

வகை 

தற்காப்புக்கலைப்படம் / அதிரடித் திரைப்படம்

துணுக்குகள் 
 புரூஸ் லீ நடித்த முதல் திரைப்படமாக விளங்கும் இத்திரைப்படத்தில் நடிப்பதற்கு ஜேம்ஸ் டீன் ஆரம்பத்தில் தேர்வு செய்யப்பட்டார் பின்னர் புரூஸ் லீயின் வேகமான தற்காப்புக்கலை யுக்திகளினால் அவரே முக்கிய கதாபாத்திரத்தில் நடிக்க வைக்கப்பட்டார்.

வெளியிணைப்புகள் 
 சர்வதேச திரைப்பட தரவுத் தளத்தில்

சீனத் திரைப்படங்கள்
தற்காப்புக் கலை திரைப்படங்கள்
ஆங்காங் திரைப்படங்கள்
முத்தரசநல்லூர்

முத்தரசநல்லூர் () என்பது இந்தியாவின் தமிழ்நாடு மாநிலத்தில் அமைந்துள்ள திருச்சி மாவட்டத்தில்  ஸ்ரீரங்கம் வட்டத்தில் இருக்கும்  ஒரு கிராமம் ஆகும்.

திருச்சி மாநகரத்திற்கு மேற்கே 7 கி.மீ. தொலைவில் காவிரி ஆற்றின் தென் கரையில் அமைந்துள்ள வரலாற்றுச் சிறப்பு மிக்க ஒரு கிராமம் ஆகும். பண்டைய மக்களின் வாழ்க்கைக் குறிப்புகள் உள்ள பழைமையான கல்வெட்டுக்களை கொண்ட கோவில்கள் இங்கு காணப்படுகின்றன. இக்கல்வெட்டுக்கள் இந்திய தொல்பொருள் துறையினரால் பாதுகாக்கப்பட்டு வருகின்றன.

வரலாறு 
முன்னர் இப்பகுதியை ஆட்சி செய்ததாகக் கூறப்படும் முத்தரசன் என்ற குறுநில  மன்னனின் பெயராலேயே இந்த ஊர் முத்தரசநல்லூர் என்று அழைக்கப்படுகிறது. இந்த ஊர் மிகப் பழமையான கிராமம். இங்குள்ள தொடருந்து நிலையம் ஆங்கிலேயர்களின் ஆட்சிக்காலத்தில்  நிறுவப்பட்டதாகக் கூறப்படுகிறது. இந்தத் தொடருந்து நிலையம், திருச்சி – கரூர் தடத்தில் மூன்றாவது நிலையமாகும். (பாலக்கரை, கோட்டை, முத்தரசநல்லூர்).  அருகே உள்ள சிற்றூர்கள் ஜீயபுரம், அல்லூர், பழூர், கூடலூர், முருங்கப்பேட்டை, கம்பரசம்பேட்டை ஆகியவை.

முன்னாள் ஊராட்சிச் தலைவர்கள் 
 K. கணேசன்
 அ. மருதநாயகம்
 சீனிவாசன்
 சீ. இராஜசேகரன்
 என். காமராஜ்
 லலிதா காமராஜ்
 T.ஆதிசிவம்

மக்கள் 
சுமார் 10,000க்கும் மேற்பட்ட மக்கள் இங்கு வசிக்கின்றனர். இவர்களின் முக்கிய தொழில் விவசாயம். நெல், கரும்பு, வாழை, எள், உளுந்து ஆகியன முக்கிய பயிர்களாகும்.

விழாக்கள்

மாரியம்மன் திருவிழா 
சுமார் 60 ஆண்டுகளுக்கு மேலாக மக்கள் ஒன்றாக இணைந்து, வரி வசூலித்து 7 நாட்கள் திருவிழா அம்மனுக்கு நடத்திக்கொண்டிருக்கிறார்கள். இந்த திருவிழாக்களின் வரவு செலவு கணக்குகள் 60 ஆண்டுகளுக்கும் மேலாகப் பாதுகாக்கப்பட்டு வருகிறது என்பது குறிப்பிடக்தக்கது. மேலும் இந்த திருவிழாவின் முடிவில் பெளர்ணமி வெளிச்சத்தில், காவிரி ஆற்றின் மணலில்  2500  பேர்களுக்கு அன்னதானம் வழக்கப்படுகிறது.

மதுரகாளியம்மன் திருவிழா 
இந்தத் திருவிழா, 1 வருடத்திற்கு ஒருமுறை சித்திரை மாதத்தில் நடைபெறுகிறது. பாம்பு ஆட்டம், மஞ்சள் நீர் விளையாட்டு போன்றவை இவ்விழாவின் சிறப்பு.

புள்ளியியல் குறிப்புகள் 
 வட்டம்: ஸ்ரீரங்கம்
 ஒன்றியம்: அந்தநல்லூர்
 பரப்பளவு:  ச.கி.மீ
 நன்செய் நிலம்:  ஏக்கர்
 புன்செய் நிலம்:  ஏக்கர்
 மக்கள் தொகை: சுமார் 10 ஆயிரம்
 முக்கிய தொழில்: விவசாயம்
 சாகுபடி பயிர்கள்: நெல், கரும்பு, வாழை, உளுந்து, எள்
 துவக்கப் பள்ளிகள்: 2
 நடுநிலைப் பள்ளிகள்: 1

ஆதாரங்கள்

வெளி இணைப்புகள் 
 முத்தரசநல்லூர் வலைப்பதிவு - பதிவுகள்
 முத்தரசநல்லூர் குழு - விவாதங்களும் கலந்துரையாடலும்
 முத்தரசநல்லூர் வலைப்பதிவு மற்றும் இதர விவரங்கள்

திருச்சிராப்பள்ளி மாவட்டத்திலுள்ள கிராமங்கள்
அறிவுமதி

அறிவுமதி (Arivumathi) இந்தியாவின் தமிழ்நாடு மாநிலத்தைச் சேர்ந்த தமிழ்க் கவிஞரும் பரவலாக அறியப்படும் தமிழ்த் திரைப்பட பாடலாசிரியரும் ஆவார். அறிவுமதியின் இயற்பெயர் 'மதியழகன்'. தனது நண்பர் 'அறிவழகன்' பெயரையும், தனது பெயரையும் சேர்த்து 'அறிவுமதி' என்று வைத்துக்கொண்டார். இவர் விருத்தாசலம் நகருக்கு அருகில் உள்ள சு.கீணணூரில் கேசவன்- சின்னப்பிள்ளை (சான்று இரெ.சுப்பிரமணியனின் 'அறிவுமதி கவிதைகள்- ஓர் ஆய்வு' என்னும் நூல்) இணையருக்கு மகனாகப் பிறந்தார். சிதம்பரம் அண்ணாமலை பல்கலைகழகத்தில் முதுகலை பட்டம் பெற்றவர். இவரின் தமிழ் இலக்கியத்தின் மீது இருந்த விருப்பத்தைக் கண்டு கவிஞர் மீரா கவிஞர் அப்துல் ரகுமானிடம் அறிமுகப்படுத்தினார். மறைந்த திரைப்பட இயக்குநர் பாலுமகேந்திராவின் ஏழு படங்களுக்கு உதவி இயக்குநராக பணியாற்றியுள்ளார்.

வட அமெரிக்க தமிழ்ச் சங்கப் பேரவையின் 2023 ஆம் ஆண்டுக்கான உலகத் தமிழ்ப் பீட விருது பகுத்தறிவுப் பாவலர் அறிவுமதி அவர்களுக்கு அறிவிக்கப்பட்டுள்ளது.

ஆரம்ப கால வாழ்க்கை
அறிவுமதி பிறந்த ஊர் விருத்தாச்சலம் , தமிழ்நாடு. அவர் தனது நண்பர்களின் முதல் பெயரான அறிவழகன் "அறிவு" என்றும், தனது சொந்த முதல் பெயர் "மதி" ஆகியவற்றை அறிவுமதி என்றும் இணைத்து தனது பெயரை அறிவுமதி என்று மாற்றினார், அவர் தனது கல்லூரியில் தன்னுடன் படித்த தனது நண்பருக்கு மரியாதை செலுத்துவதாக இதைச் செய்தார். சென்னையில் எபிகிராபி மற்றும் தொல்பொருளியல் பயின்றார். ஒரு பாடலாசிரியராக மாறுவதற்கு முன்பு பாரதிராஜா, பாலு மகேந்திரா, பாக்யராஜ் போன்ற பல புகழ்பெற்ற இயக்குநர்களுக்கு உதவி இயக்குநராக பணியாற்றி வந்தார் .

தொழில்
அவர் தனது வாழ்க்கையை கவிஞர் அப்துல் ரகுமானிடமிருந்து தொடங்கினார், அவரிடமிருந்து ஹைக்கூ கவிதைகள் எழுதும் கலையை கற்றுக்கொண்டார் .

பாக்யராஜின் உதவி இயக்குநராக நான்கு திரைப்படங்களில் தனது வாழ்க்கையைத் தொடங்கினார் . பின்னர் பாலு மகேந்திராவுடன் உதவி இயக்குநராக சேர்ந்தார் , அவருடன் ஒன்பது படங்களில் பணியாற்றினார். பாலு மகேந்திராவுக்கு உதவுவதற்காக பாலா என்ற ஒரு புதிய முகத்தை அறிமுகப்படுத்திய அவர் , இயக்குநராக தனது புதிய திட்டத்தைத் தொடங்கினார். அவர் முதலில் உள்ளேன் அய்யாவுடன் இயக்குநராக அறிமுகமாக இருந்தார், இருப்பினும் படம் நிறுத்தப்பட்டது. அவர் உதவி இயக்குனராக மீண்டும் இணைந்து பாரதிராஜாவின் புது நெல்லு புது நாத்து மற்றும் கிழக்குச்சீமையிலே போன்ற படங்களுக்கு வேலை செய்தார். இறுதியில் அவர் தனது முதல் படமான சிறைச்சாலை திரைப்படத்தில் உரையாடல் எழுத்தாளராகவும் பாடலாசிரியராகவும் மாறுகிறார்.

திரைப்பட பட்டியல்
 சிறைச்சாலை 
 ராமன் அப்துல்லா
 சின்னத்துரை
 தூள்
 ஜெயம்
 உதயா
 சதுரங்கம்
 தேசிய கீதம்
 திருமலை
 சிறுத்தை

இயற்றிய சில பாடல்கள்

படைப்புகள்

கவிதைத் தொகுப்பு
 அவிழரும்பு
 என் பிரிய வசந்தமே
 நிரந்தர மனிதர்கள்
 அன்பான இராட்சசி
 புல்லின் நுனியில் பனித்துளி
 அணுத்திமிர் அடக்கு
 ஆயுளின் அந்திவரை
 கடைசி மழைத்துளி
 நட்புக்காலம்
 மணிமுத்த ஆற்றங்கரையில்
 பாட்டறங் கவிதைகள்
 அறிவுமதி கவிதைகள்
 வலி

சிறுகதைத் தொகுப்பு
வெள்ளைத் தீ

குறும்படம்
 நீலம்
பாடல் எழுதிய படங்களின் வரிசை

பாடல்கள் 
 தமிழ் பிறந்தநாள் பாடல்

நட்புக்காலம் 
அறிவுமதியின் மிகச்சிறந்த படைப்புகளில் இதுவும் ஒன்று. இந்த நூல் ஆண் ‍ பெண் நட்பை வைத்து எழுதப்பட்ட கவிதைகளின் தொகுப்பு.

மேற்கோள்கள்

வெளி இணைப்புகள் 
 அறிவுமதி பற்றிய வலைப்பூ - கவிதைகள் தொகுப்பு, கட்டுரைகள்
 அறிவுமதி பற்றிய வலைப்பூ
 'அன்புடன்' கூகிள் குழும
 த்தில் அறிவுமதி கவிதைகள் இழை

தமிழக எழுத்தாளர்கள்
தமிழ்த் திரைப்படப் பாடலாசிரியர்கள்
தமிழ்க் கவிஞர்கள்
கடலூர் மாவட்ட நபர்கள்
வாழும் நபர்கள்
தமிழ்த் தேசியர்கள்
தமிழ் பாடலாசிரியர்கள்
தமிழகப் பாடலாசிரியர்கள்
சரக்குக் கப்பல்

சரக்குக் கப்பல் என்பது ஒரு துறைமுகத்தில் இருந்து இன்னொரு துறைமுகத்துக்குச் சரக்கு, மற்றும் பல்வேறு பொருட்களைக் காவிச் செல்லும் கப்பலாகும். பெருமளவிலான அனைத்துலக வணிகம் கப்பலூடாகவே நடைபெறுவதன் காரணமாக, ஒவ்வொரு ஆண்டும் ஆயிரக்கணக்கான சரக்குக் கப்பல்கள் உலகின் கடல்கள் மற்றும் பெருங்கடல்களில் பயணம் செய்கின்றன. சரக்குக் கப்பல்கள் பொதுவாக அவற்றின் தேவைக்கேற்ப விசேடமாக வடிவமைப்புச் செய்யப்படுகின்றன. பொருட்களை ஏற்றி இறக்கும் வசதிக்காக அவற்றில் பாரந் தூக்கிகளும் பொருத்தப்படுவதுண்டு. சரக்குக் கப்பல்கள் பல்வேறு அளவுகளிலும் காணப்படுகின்றன.

வகைகள் 
சரக்குக் கப்பல்களில் பல சிறப்பு வகைகள் உள்ளன. கொள்கலன் கப்பல்கள், தொகை காவிகள் (bulk carriers), தாங்கிக் கப்பல்கள் (tankers) என்பன இவற்றுள் அடங்குவன.

வரலாறு 
கி.மு முதலாவது ஆயிரவாண்டுத் தொடக்கத்திலேயே, வணிகத்துக்காகப் பொருட்களை இடத்துக்கிடம் நீர் வழிகள் மூலமாக எடுத்துச் செல்லும் வழக்கம் பரவலாக நிலவியதைத் தொல்லியல் சான்றுகள் எடுத்துக் காட்டுகின்றன. கடல் மூலமாகப் பொருட்களை நீண்ட தூரங்களுக்கு எடுத்துச் செல்லும் ஆர்வமும், ஆண்டின் எல்லாக் காலங்களிலும் கடற்பயணம் நடத்த வேண்டியதன் தேவையும், மத்திய காலத்தில் கப்பல் வடிவமைப்பில் புதுமைகளைப் புகுத்தின. 

கடற் கொள்ளைகள் காரணமாக, 19 ஆம் நூற்றாண்டின் நடுப்பகுதிக்கு முன்னரேயே பெரும்பாலான சரக்குக் கப்பல்களில் ஆயுதங்கள் பொருத்தப்பட்டன. மணிலா கலியன் (Manila galleons), ஈஸ்ட் இண்டியாமென் (East Indiamen) போன்ற கப்பல்கள் பெருமளவு ஆயுதங்கள் பொருத்தப்பட்டுக் காணப்பட்டன.

மேற்கோள்கள்

கப்பல் வகைகள்
கொள்கலன் கப்பல்

காவிச் செல்லுகின்ற எல்லாப் பொருட்களையுமே, கொள்கலனாக்கம் (containerization) என்னும் முறை மூலம், பெரிய உலோகக் கொள்கலன்களில் அடைத்துக் காவிச்செல்லுகின்ற சரக்குக் கப்பல் கொள்கலன் கப்பல் (Container ship) எனப்படுகின்றது. இன்றைய வணிக ரீதியிலான பெருங்கடல் போக்குவரத்தில் இவை பெரும் பங்கு வகிக்கின்றன.

வரலாறு 
உலகின் முதல் கொள்கலன் கப்பல்கள், இரண்டாம் உலகப் போரின் பின்னர் மேலதிகமாக இருந்த தாங்கிக் கப்பல்களில் மாற்றம் செய்து உருவாக்கப்பட்டன. முதலாவது கொள்கலன் கப்பல் T-2 தாங்கிக் கப்பலிலிருந்து மாற்றியமைக்கப்பட்ட ஐடியல்-எக்ஸ் (Ideal-X) என்னும் கப்பலாகும். இது மல்கொம் மக்லீன் (Malcom McLean) என்னும் நிறுவனத்துக்குச் சொந்தமாக இருந்தது. ஏப்ரல் 1956 ஆம் ஆண்டில், இதன் முதல் பயணத்தில், நியூ ஜெர்சியிலுள்ள நெர்வாக்குக்கும், டெக்சாசிலுள்ள ஹூஸ்டனுக்கும் இடையே 58 கொள்கலன்களைக் காவிச் சென்றது.

இன்றைய கொள்கலன் கப்பல்கள் தேவைக்காக வடிவமைத்துக் கட்டப்பட்டவையாகும். இன்றைய பெருங்கடல்களில் பயணம் செய்யும் கப்பல்களில், எண்ணெய் தாங்கிக் கப்பல்களுக்கு அடுத்தபடியாக அளவில் பெரியவையாக இருப்பவை இவையே.

அமைப்பு 

இடம் வீணாகாது இருக்கும் வகையில் கொள்கலன் கப்பல்கள் வடிவமைக்கப்படுகின்றன. இவற்றின் கொள்ளளவு டீஇயூ (TEU) க்களில் அளக்கப்படுகின்றது. இது இருபது-அடி சம அளவு அலகுகள் (Twenty-foot equivalent units) என்பதன் சுருக்கமாகும். இது குறிப்பிட்ட கப்பல் 20 அடி நீளம் கொண்ட எத்தனை கொள்கலன்களைக் கொள்ளக் கூடியது என்பதைக் குறிக்கும். இன்றைய கொள்கலன்களில் பெரும்பாலானவை 40 அடி நீளம் கொண்டவை. 

ஒரு குறிப்பிட்ட அளவுக்கு மேற்பட்ட கொள்கலன் கப்பல்களில் பாரந் தூக்கிகள் பொருத்தப்படுவதில்லை. இவற்றிலிருந்தான ஏற்றி இறக்கும் வேலைகளுக்குத் துறைமுகங்களில் பாரந்தூக்கி வசதிகள் தேவைப்படுகின்றன. 2900 டீஇயுக்களுக்குக் குறைந்த அளவுள்ள கப்பல்களில் பொதுவாகப் பாரந்தூக்கிகள் பொருத்தப்பட்டிருப்பது வழக்கம்.

மேற்கோள்கள்

கப்பல்கள்
பாரந்தூக்கிக் கப்பல்

பாரந்தூக்கிக் கப்பல் என்பது, கடலில் பாரங்களைத் தூக்குவதற்காகச் சிறப்பாக வடிவமைக்கப்பட்ட கப்பல் ஆகும். இன்றைய மிகப் பெரிய பாரந்தூக்கிக் கப்பல்கள் பெரும்பாலும், கடற்பகுதியில் நடைபெறும் அமைப்பு வேலைகளில் பயன்படுகின்றன. இவற்றுள் பெரிய கப்பல்கள் பொதுவாகப் பகுதி-மூழ்கிகள் (semi-submersibles).

மேற்கோள்கள்

கப்பல் வகைகள்
ஆரியர்

ஆரியர்  எனும் சொல்லானது குறித்த மக்கள் கூட்டம் ஒன்றினை மானிடவியல் அடிப்படையில் குறிப்பிடுவதற்கு பயன்படுத்தப்படுகிறது.

ஆரியர் - சொல் வரலாறு
ஆரியர் என்ற சொல் சமஸ்கிருத மற்றும் ஈரானிய மொழிகளின் அடிப்படையில் அமைந்த ஆர்ய எனும் அடிச்சொல்லிலிருந்து மருவி வந்ததாக கருதப்படுகிறது. இச்சொல் முதன் முதலாக ரிக் வேத நூலில் காணப்படுகிறது. இந்நூலில் அடங்கியுள்ள செய்யுள்கள் இன்றைக்கு 3500 ஆண்டுகளுக்கு முன் எழுதப்பட்டவை எனக் கருதப்படுகிறது. ஆர்ய என்ற சொல் அய்ரிய என்ற இரானிய மொழிச் சொல்லுடன் உறவுடைய சொல்லாகும். இது தற்காலத்தில் மேன்மையான, புனிதமான போன்ற இன மேன்மையைக் குறிக்கும் ஒரு சொல்லாக முன்னெடுக்கப்படுகிறது. ஜெர்மனியில் இரண்டாம் உலகப்போரின் போது நாசிகளின் இனவாதத்தை அடுத்து இது ஒரு வெறுப்புக்குரிய சொல்லாகவும் மாறியது. நாசிகள் போரில் தோல்வியுற்றபோது ஆரியர் பற்றிய கருத்து ஐரோப்பாவில் கண்டனத்துக்கு இலக்காகி கைவிடப்படும் நிலை ஏற்பட்டது. எனினும், தெற்காசியாவில் குறிப்பாக பிரித்தானியர் ஆட்சி நீங்கிய பின்னர் ஆரியர் பற்றிய கருத்து புத்துயிர் பெற்றது.

இதனையும் பார்க்கவும்
தமிழ்நாட்டில் ஆரியர்

மேற்கோள்கள் 

இந்திய இனக்குழுக்கள்
சொற்பிறப்பியல்
காத்தபுருசன்

காத்தபுருசன் (1995) ஆம் ஆண்டு வெளிவந்த மலையாள மொழித் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மினி, அரன்முல்ல பொன்னம்மா மற்றும் பலரும் நடித்துள்ளனர்

விருதுகள்

1996 தேசிய திரைப்பட விருது (இந்தியா) 
 வென்ற விருது - தங்கத் தாமரை விருது  - சிறந்த திரைப்படத்திற்கான தேசிய திரைப்பட விருது
 வென்ற விருது - வெண்தாமரை விருது - சிறந்த துணை நடிகை - அரன்முல்ல பொன்னம்மா

1997 மும்பை சர்வதேச திரைப்பட விழா (மும்பை,இந்தியா)
 வென்ற விருது - FIPRESCI பரிசு - அடூர் கோபாலகிருஷ்ணன்

வெளியிணைப்புகள்
சர்வதேச திரைப்படத் தரவுத் தளத்தில்

1995 மலையாளத் திரைப்படங்கள்
இந்திய மலையாளத் திரைப்படங்கள்
மதிலுகள்

மதிலுகள் (Walls) (1989)  ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மம்முட்டி, முரளி மற்றும் பலர் நடித்திருந்தனர்.

கதை 
இந்தக் கதை முழுக்க முழுக்க சிறைச்சாலை வளாகத்தில் நடப்பதாக உள்ளது. இக்கதையின் நாயகன் ஒரு சிறைக்கைதி நாயகியும் ஒரு கைதிதான் ஆண் கைதிகளையும், பெண்கைதிகள் இருக்கும் சிறையை ஒரு மதில் சுவர் பிரித்திருக்கும். அதிகாலை தூக்கிலிடப்படப் போகும் கைதிக்குத் தேநீர் வேண்டுமென்று ஒரு சிறைக் காவலர் இவரின் சிறைக் கம்பிகளைத் தட்டிக் கேட்கிறார். உடனே எழுந்து தேநீர் போட்டுக் கொடுப்பதோடு அவர் மனநெருக்கடியைக் குறைக்க தன்னிடமிருந்து ஒரு பீடியையும் எடுத்துக்கொடுப்பார்.

தினந்தோறும் இவரின் உரையாடல்களைக் கேட்டுச் சிரிக்கும் ஆயுள்தண்டனை பெற்ற பெண்ணொருத்தியின் குரலும், ஆண்கள் சிறையின் மதிலுக்கு அப்பால் உள்ள பெண்கள் சிறையில் இருந்து ஒலிக்கும். இவர் `யாரது?’ என்று கேட்க, இப்படியாக அவர்கள் உரையாடல் தொடர நாளொரு மேனியும் பொழுதொரு வண்ணமுமாகக் குரல்களின் வழியே இருவருக்கும் இடையிலான நட்பு தழைக்கும். அவர்கள் சிறைச்சாலை மருத்துவமனையில் சந்தித்துக்கொள்ள இருந்த நேரத்தில், நாயகனான மம்முட்டிக்கு விடுதலை கிடைக்கப் போகும் செய்தியைச் சொல்வார் ஒரு சிறைக் காவலர். அவரிடம், `யாருக்கு வேண்டும் விடுதலை?’ என்பார் மம்முட்டி.

மதிலுக்கு அந்தப் பக்கம் இருந்த பெண்ணை இயக்குநர் கடைசி வரை நமக்குக் காட்டவே மாட்டார். ஆனால் நாயகன் விடுதலையானது தெரியாமல் மதிலுக்கு அப்பால் வழக்கம்போல அந்தப் பெண் அங்கு வருவதை குறிப்பாக இயக்குநர் காட்டுவார். இத்துடன்  திரைப்படம் நிறைவடையும்.

விருதுகள் 

1990 வெனிஸ் திரைப்பட விழா (இத்தாலி) 
 வென்ற விருது - FIPRESCI பரிசு - அடூர் கோபாலகிருஷ்ணன்
 வென்ற விருது - Unicef விருது - அடூர் கோபாலகிருஷ்ணன்
1990 தேசிய திரைப்பட விருது (இந்தியா) 
 வென்ற விருது - தங்கத் தாமரை விருது - சிறந்த இயக்குநர் - அடூர் கோபாலகிருஷ்ணன்
 வென்ற விருது - வெண்தாமரை விருது - சிறந்த நடிகர் - மம்முட்டி
 வென்ற விருது - வெண்தாமரை விருது - சிறந்த ஒலிப்பதிவு
 வென்ற விருது - வெண்தாமரை விருது - சிறந்த வட்டாரத் திரைப்படம் 
1990 அமியென்ஸ் சர்வதேச திரைப்பட தரவுத் தளத்தில் (பிரான்ஸ்) 
 வென்ற விருது - OCIC விருது - அடூர் கோபாலகிருஷ்ணன்
2002 ஔபெர்விலேர்ஸ் சர்வதேச சிறுவர் திரைப்பட விழா (பிரான்ஸ்) 
 வென்ற விருது - Grand பரிசு - அடூர் கோபாலகிருஷ்ணன்

வெளியிணைப்புகள்
சர்வதேச திரைப்பட தரவுத் தளத்தில்

1989 மலையாளத் திரைப்படங்கள்
இந்திய மலையாளத் திரைப்படங்கள்
எலிப்பத்தயம்

எலிப்பத்தயம் (The Rat Trap) (1981)  ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜலஜா, கரமன்ன ஜனார்த்தனன் நாயர் மற்றும் பலர் நடித்திருந்தனர்.

விருதுகள்
1982 பிரித்தானியா திரைப்பட சமூகம் (ஐக்கிய இராச்சியம்)
 வென்ற விருது - சிறந்த திரைப்படம் -  எலிப்பத்தயம் - அடூர் கோபாலகிருஷ்ணன்

1982 லண்டன் திரைப்பட விழா (ஐக்கிய இராச்சியம்)
 வென்ற விருது - The Sutherland Trophy - எலிப்பத்தயம் - அடூர் கோபாலகிருஷ்ணன்

1982 தேசிய திரைப்பட விருது (இந்தியா) 
 வென்ற விருது - வெண் தாமரை விருது - சிறந்த ஒலிப்பதிவு
 வென்ற விருது - வெண் தாமரை விருது - சிறந்த வட்டாரத் திரைப்படம் (மலையாளம்) - எலிப்பத்தயம் - அடூர் கோபாலகிருஷ்ணன்

மேற்கோள்கள்

வெளி இணைப்புகள் 
சர்வதேச திரைப்படத் தரவுத் தளத்தில்

1981 மலையாளத் திரைப்படங்கள்
இந்திய மலையாளத் திரைப்படங்கள்
அகந்துக்

அகந்துக் (or The Stranger)   1991  ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் உட்பால் டத், விக்ரம்ஜித் மற்றும் பலர் நடித்திருந்தனர்.

விருதுகள்
1992 தேசிய திரைப்பட விருது:
 வென்ற விருது - சிறந்த திரைப்படம் - சத்யஜித் ராய்
 வென்ற விருது - சிறந்த இயக்கம் - சத்யஜித் ராய்

குறிப்புகள்

வெளியிணைப்புகள்
சத்யஜித் ராயின் அதிகாரப்பூர்வத் தளத்தில் 

இந்திய வங்காளத் திரைப்படங்கள்
ஆஸ்திரேலிய தேசியப் பல்கலைக்கழகம்

ஆஸ்திரேலிய தேசியப் பல்கலைக்கழகம் (Australian National University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். ஆஸ்திரேலிய தலைநகரப் பிரதேசத்தில் கன்பராவில் அமைந்துள்ளது. 1946 ஆம் ஆண்டு ஆஸ்திரேலிய அரசால் தொடங்கப்பட்டது.

வெளியிணைப்பு

 பல்கலைக்கழக வலைத்தளம்

மேற்கோள்கள்

ஆஸ்திரேலியப் பல்கலைக்கழகங்கள்
கன்பராவிலுள்ள கட்டிடங்கள்
மொனாஷ் பல்கலைக்கழகம்

மொனாஷ் பல்கலைக்கழகம் (Monash University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். விக்ரோறியா மாநிலத்தில் கிளேய்ரன் நகரத்தில் அமைந்துள்ளது. 1958 ஆம் ஆண்டு தொடங்கப்பட்டது.

வெளியிணைப்பு 
 பல்கலைக்கழக வலைத்தளம்

மேற்கோள்கள்

ஆஸ்திரேலியப் பல்கலைக்கழகங்கள்
புதிய இங்கிலாந்துப் பல்கலைக்கழகம்

புதிய இங்கிலாந்துப் பல்கலைக்கழகம் (University of New England, Australia) ஆஸ்திரேலியாவிலுள்ள பல்கலைக்கழகங்களுள் ஒன்றாகும். நியூ சவுத் வேல்ஸ் மாநிலத்தில் ஆர்மிடேல் நகரத்தில் அமைந்துள்ளது. 1954 ஆம் ஆண்டு தொடங்கப்பட்டது. ஆஸ்திரேலியாவில் தலைநகரல்லாத நகரொன்றில் தொடங்கப்பட்ட முதற் பல்கலைக்கழகம் இதுவாகும். ஆஸ்திரேலியாவில் வெளிவாரிக் கல்வியை மிக நீண்டகாலம் வழங்கிவரும் பல்கலைக்கழகமும் இதுவாகும்.

வெளி இணைப்பு
 பல்கலைக்கழக வலைத்தளம்

மேற்கோள்கள்

ஆஸ்திரேலியப் பல்கலைக்கழகங்கள்
தெற்கு ஆஸ்திரேலிய பல்கலைக்கழகம்

தெற்கு ஆஸ்திரேலிய பல்கலைக்கழகம் (University of South Australia) ஆஸ்திரேலியாவிலுள்ள பல்கலைக் கழகங்களுள் ஒன்றாகும். தெற்கு ஆஸ்திரேலியா மாநிலத்தில் அடிலெய்ட், வையல்லா நகரங்களில் அமைந்துள்ளது. 1991 ஆம் ஆண்டு தொடங்கப்பட்டது.

வெளி இணைப்பு
 பல்கலைக்கழக வலைத்தளம்

மேற்கோள்கள்

ஆஸ்திரேலியப் பல்கலைக்கழகங்கள்
மேற்கு சிட்னிப் பல்கலைக்கழகம்

மேற்கு சிட்னிப் பல்கலைக்கழகம் (University of Western Sydney) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1989 ஆம் ஆண்டு தொடங்கப்பட்டது.

வெளி இணைப்பு 
 பல்கலைக்கழக வலைத்தளம்

மேற்கோள்கள்

ஆஸ்திரேலியப் பல்கலைக்கழகங்கள்
வல்லன்கொங் பல்கலைக்கழகம்

வல்லன்கொங் பல்கலைக்கழகம் (University of Wollongong) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1951 ஆம் ஆண்டு தொடங்கப்பட்டது.

வெளி இணைப்பு
 பல்கலைக்கழக வலைத்தளம்

குறிப்புகள்

ஆஸ்திரேலியப் பல்கலைக்கழகங்கள்
சத்துருக்கொண்டான் படுகொலை

சத்துருக்கொண்டான் படுகொலை (Sathurukondan massacre) 1990 செப்டம்பர் 9 அன்று இலங்கையின் மட்டக்களப்பு மாவட்டம் சத்துருக்கொண்டான் பகுதியில் தங்கியிருந்த 184 இலங்கைத் தமிழ் அகதிகள் இலங்கை அரச படைகளால் படுகொலை செய்யப்பட்ட நிகழ்வு ஆகும். இது தொடர்பாக இலங்கை அரசு இரு விசாரணைக் குழுக்களை அமைத்தும், எவரும் கைது செய்யப்படவில்லை.

இச்சம்பவத்தை விசாரணை செய்த நீதிபதியின் அறிக்கைப்படி 27 வயதான மோகன சுந்தரி எனும் தாயும் அவரது 3 மாதக்குழந்தையும் படையினரால் "மண்ணா" கத்திகளால் சாகும்வரை குத்தப்பட்டு கொலைசெய்யப்பட்டனர். அத்தோடு 5 கைக்குழந்தைகள், 42 பத்துவயதுக்கு குறைவான சிறுவர்கள், 85 பெண்கள், 28 முதியவர்கள் இச்சம்பவத்தின் போது கொல்லப்பட்டுள்ளனர்.

படுகொலைகள்
சத்துருக்கொண்டான் கிராமம் மட்டக்களப்பு நகருக்கு அருகே அமைந்துள்ளது. 1990 செப்டம்பர் 9 மாலை 5:30 மணியளவில், சீருடை அணிந்த இராணுவத்தினரும், மற்றும் சில ஆண்களும் கிராமத்தினுள் நுழைந்து கிராம மக்கள் அனைவரையும் வீதியில் கூடுமாறு பணித்தனர். அவர்கள் அனைவரும் அருகில் உள்ள இராணுவ முகாமிற்கு கொண்டு செல்லப்பட்டனர். விசாரணைகள் முடிந்த பின்னர் அவர்கள அனைவரும் விடுவிக்கப்படுவர் என அவர்கள் உறுதியளிக்கப்பட்டனர்.

இத்தாக்குதலில் உயிர் தப்பியதாகக் கருதப்படும் ஒரேயொருவர் கந்தசாமி கிருஷ்ணகுமார் (அகவை 21). இவர் பின்னர் கொடுத்த சாட்சியத்தில்: 

காயமடைந்த கிருஷ்ணகுமார் இருட்டில் மறைந்து ஒருவாறு தப்பி வெளியேறினார். மொத்தம் 184 பேர் படுகொலை செய்யப்பட்டனர்.

நீதி விசாரணை 
இலங்கை அரசாங்கத்தினால், இப்படுகொலைச்சம்பவம் தொடர்பான விசாரணைகளை நடத்தவென இரு விசாரணை ஆணைக்குழுக்கள் நியமிக்கப்பட்டன. ஓய்வுபெற்ற நீதிபதி கே. பாலகிட்ணர் இவ்விசாரணைகளை நடத்தவென அக்காலத்தில் ஆட்சியிலிருந்த பொதுஜன ஐக்கிய முன்னணி அரசாங்கத்தினால் நியமிக்கப்பட்டார். நீதிபதி தனது அறிக்கையில் படுகொலை நிகழ்ந்ததற்கான வலுவான சாட்சியங்கள் இருப்பதாகவும் குற்றவாளிகளுக்கெதிரான கடும் சட்ட நடவடிக்கை மேற்கொள்ளப்படவேண்டும் என்றும் சனாதிபதியை வேண்டிக்கொண்டார். இதுவரை இவ்வாறான சட்ட நடவடிக்கைகளோ, காவல்துறை விசாரணைகளோ மேற்கொள்ளப்பட்டதாக தகவலெதுவும் இல்லை.

இவற்றையும் பார்க்க 
 இலங்கை இனப்பிரச்சினைக் காலக்கோடு

மேற்கோள்கள்

வெளி இணைப்புகள் 
 சத்துருக்கொண்டான் படுகொலை: சாட்சியங்கள் பேசுகின்றன… (Video)
http://www.sangam.org/VIOLENCE/sathurukondan9_10_01.htm 
 http://www.disappearances.org/mainfile.php/frep_sl_ne/78/Cyberspace 
 http://www.hrw.org/wr2k1/asia/srilanka.html 
 http://www.tamilnet.com/art.html?catid=13&artid=9824 
 சிறீலங்கா இராணுவத்தின் அதியுச்ச மனித உரிமை மீறல்கள்  மட்டக்களப்பு ஈழநாதம், அணுகப்படது நவம்பர் 26, 2006
 சத்துருக்கொண்டான் படுகொலை தொடர்பாக மட்டக்களப்பு ஆயர் கிங்ஸ்லி சுவாம்பிள்ளை பிபிசிகு வழங்கிய செவ்வி, பிபிசி, செப்டம்பர் 10, 2014 - 
 தமிழர்களை உலுக்கிய இனப்படுகொலை - இராணுவ முகாமிற்குள் நடந்தது என்ன? 

இலங்கையில் தமிழர்கள் படுகொலைகள்
1990 இல் இலங்கை
இலங்கையில் பொதுமக்கள் படுகொலைகள்
இரண்டாம் ஈழப்போரில் இலங்கை இராணுவத்தினரின் தாக்குதல்கள்
தமிழ் குனூ/லினக்சு காலக்கோடு



2006
சூன் 8 - உபுண்டு தமிழ் குழுமம்  சிறீ ராமதாசால் ஆரம்பிக்கப்படுகிறது

2005 
IBM® S/390® IBM® eServer™ zSeries® Architectures க்கான நிறுவல் கையேடு  தமிழில் வெளிவருகின்றது. குறிப்பு: இதை பயர்பாக்ஸ் உலாவியில் சரியாக்கப் பார்க்க. View ->Character Encoding -> UTF-8 ஐத் தேர்ந்தெடுக்கவும்.

2002 

 வெங்கட்ரமணனால்  "Tamil Linux Howto" எனும் கையேடு எழுதப்படுகிறது 
ஆகத்து 6 இல் நொப்பிக்ஸ் இனை தமிழ்ப்படுத்தும் முயற்சியில் ஈடுபட்டிருப்பதாக வசீகரன் தமிழினிக்ஸ் குழுமத்துக்கு அறிவிக்கிறார் 
மான்ட்ரேக் லினக்ஸ் 9.0, முதல் தமிழ் உள்ளடக்கப்பட்ட குனூ/லினக்ஸ் இயக்குதளமாக வெளிவருகிறது.

2000 

அக்டோபர் 23 கேடீஈ 2.0 முதன்முறையாக தமிழ் மொழிபெயர்ப்பு பொதியுடன் வெளியாகிறது. (கே டீ ஈ இல் இடம்பெற்ற முதல் இந்திய மொழி தமிழேயாகும். 
கே டீ ஈ 2.0  தமிழை கொண்டிருக்கும் என்ற அறிவித்தல் மடற்குழுக்களில் வெளியாகிறது 
சூலை 27, 2000 அன்று தமிழினிக்ஸ் மடலாடற்குழு ஆரம்பிக்கப்படுகிறது  

காலக்கோடுகள்
குனூ
தமிழ் லினக்சு
ஜோன் கட்பெரி

ஜோன் கட்பெரி (John Cadbury, 1802 – 12 மே, 1889) இங்கிலாந்தின் பேர்மிங்காமில் சொக்கலேற் நிறுவனமொன்றைத் தாபித்தவர். இது வளர்ச்சிபெற்று உலகின் மிகப்பெரிய சொக்கலேற் தயாரிப்பு நிறுவனமான Cadbury-Schweppes நிறுவனத்தின் ஒரு பகுதியாக உள்ளது.

1826 இல் திருமணம் செய்த முதல் மனைவி இரண்டாண்டுகளில் இறந்ததைத் தொடர்ந்து கட்பெரி 1932 இல் மீண்டும் திருமணம் செய்தார். அவர்களுக்கு ஏழு பிள்ளைகள. கட்பெரி 1861 இல் ஓய்வுபெற்றதைத் தொடர்ந்து அவரது பிள்ளைகளே வியாபாரத்தை நடத்தினர்.

மேற்கோள்கள்

தொழிலதிபர்கள்
1802 பிறப்புகள்
1889 இறப்புகள்